Антонаў (прадпрыемства)

**«Антонаў»** — дзяржаўнае самалётабудаўнічае прадпрыемства Ўкраіны, заснаванае ў 1946 г. у якасьці канструктарскага бюро на чале з  у Новасыбірску (Расейская СФСР) і перанесенае ўлетку 1952 г. у Кіеў.

## Вырабы
На 2015 г. «Антонаў» вырабляў 11 асноўных мадэляў самалётаў: 6 грузавых — падымальнасьцю ад 1,8 т () да 250 тонаў (Ан-225 «Мрыя») і 5 пасажырскіх — зьмяшчальнасьцю ад 27 месцаў (Ан-38) да 99 месцаў (Ан-158).

## Мінуўшчына

31 траўня 1946 г. Савет міністраў СССР ухваліў пастанову аб стварэньні на  Дасьледчага канструктарскага бюро (ДКБ-153) на чале з Алегам Антонавым (1906—1984). 31 жніўня 1947 г. адбыўся першы палёт сельскагаспадарчага самалёта Ан-2 (на 2015 г. вырабілі звыш 17 тыс.). У 1948 г. наладзілі вытворчасьць   (310 кг, вырабілі 27) і А-10. Улетку 1952 г. ДКБ перамясьцілі ў Кіеў (Украінская ССР). На пачатку 1954 г. лік супрацоўнікаў папоўнілі выпускнікі .

11 лютага 1956 г. адбыўся першы палёт  (ВТС)  (грузападымальнасьць да 11 тонаў; за 1958—1961 гг. на  вырабілі 150), распрацоўку якога пачалі пры канцы 1953 году. 7 сакавіка 1957 г. — пасажырскага  (118 месцаў; за 1957—1960 гг. на  вырабілі 120). 16 сьнежня — ВТС  (на 60 дэсантнікаў або да 20 т тэхнікі; за 1957—1972 гг. вырабілі 1243). Распрацоўку абодвух самалётаў пачалі ў 1955 годзе. Таксама ў 1957 г. адбыліся першыя палёты плянэраў  і  (маса 407 кг; на  вырабілі 200). 14 сакавіка 1958 г. узьляцеў самалёт  («Пчолка»; 6 месцаў, за 1965—1972 гг.  вырабілі 332), распрацоўку якога пачалі ў 1956 годзе. У 1959 г. заклалі ўласнае выправабальнае лётнішча ў пасёлку Гастомель (Вышгарадзкі раён, Кіеўская вобласьць). 20 кастрычніка 1959 г. упершыню ўзьляцеў пасажырскі самалёт  (50 месцаў, за 1959—1979 гг. вырабілі 1340). У 1960-я гг. на ім у СССР выконвалася да 30% палётаў.

26 студзеня 1960 г. паляцеў плянэр  (320 кг, вырабілі 60). 27 лютага 1965 г. — першы ў сьвеце шырокафюзэляжны ВТС  (грузападымальнасьць 60 т, за 1965—1976 гг. у Ташкенце вырабілі 66). 25 жніўня 1967 г. — фатаздымачны самалёт Ан-30 (за 1973—1980 гг. вырабілі 123). 21 траўня 1969 г. — ВТС  (на 40 чалавек або да 5,5 т, за 1969—1986 гг. вырабілі 1398).

29 студзеня 1973 г. у паветра ўзьняўся самалёт  (18 месцаў або 1,5 т; за 1984—1992 гг. на  вырабілі 170). 9 ліпеня 1976 г. паляцеў ВТС  (на 50 жаўнераў або да 7,5 т, з 1982 г. вырабілі 361). У 1970-х гг. у распрацоўцы грузавых самалётаў перайшлі да выкарыстаньня двухконтурных  рухавікоў   (Запарожжа). Першым такім самалётам стаў  (грузападымальнасьць 10 т, за 1985—2002 гг. у Харкаве вырабілі 102), які ўпершыню паляцеў 31 жніўня 1977 году. 26 сьнежня 1982 г. у паветра ўзьняўся грузавы  (грузападымальнасьць да 150 т, з 1982 г. вырабілі 55), распрацоўку якога пачалі ў 1971 годзе. 29 верасьня 1983 г. — грузавы  (да 67 жаўнераў або 10 т, з 1990 г. у Харкаве вырабілі 81).

19 лістапада 1984 г. прадпрыемству прысвоілі імя Алега Антонава, пасьля яго сьмерці 4 красавіка. 21 сьнежня 1988 г. першы палёт зрабіў грузавы самалёт Ан-225 «Мрыя» (грузападымальнасьць 250 т), распрацоўка якога вялася з 1984 году. 23 чэрвеня 1994 г. —  (27 месцаў або да 2,5 т). 16 сьнежня —  (грузападымальнасьць 47 т). Адмыслова для гэтага самалёта канструктарскае бюро «Прагрэс» (Запарожжа) стварыла першы ў сьвеце  рухавік , што скараціла выдатак паліва параўнальна з тагачаснымі турбарэактыўнымі рухавікамі на 30%. 17 верасьня 1997 г. адбыўся першы палёт пасажырскага самалёта  (52 месцы, на 2015 г. вырабілі 28). 17 сьнежня 2004 г. —  (85 месцаў).

23 сьнежня 2009 г.  Загадам № 919 далучыла Кіеўскі авіязавод «Авіянт» пад назовам *сэрыйны завод* «Антонаў» да прадпрыемства «Антонаў». 28 красавіка 2010 г. у паветра ўзьняўся пасажырскі самалёт  (99 месцаў). На 2015 г. ад часу заснаваньня, за амаль 70 гадоў, прадпрыемства вырабіла звыш 22 тыс. самалётаў.

### Канструктары
* Алег Антонаў (1946—1962)
*  (15 траўня 1984—2005)
*  (з 25 траўня 2005 г.)

## Галерэя

Файл:Antonow A-15 1999 by Jiri Havlice.jpg|А-15 (Пльзенскі край у Чэхіі, 1999 г.)
Файл:Avialesookhrana Antonov An-2.jpg|Ан-2 «Кукурузьнік» (Расея, 18 траўня 2006 г.)
Файл:Kocmoc An-12 RA-12957.jpg|Ан-12 (Расея, 24 красавіка 2006 г.)
Файл:Rodina Antonov An-28-2.jpg|Ан-28 (Расея, 6 лютага 2006 г.)
Файл:Volga-Avia Antonov An-24.jpg|Ан-24 (31 сакавіка 2005 г.)
Файл:An-26 Batajnica.jpg|Ан-26 ВПС Сэрбіі (аэрадром , 13 верасьня 2009 г.)
Файл:Antonov An-72 'Coaler'.JPEG|Ан-72, 1-ы рэактыўны самалёт Антонава (23 траўня 1984 г.)
Файл:Antonov-An-74.jpg|Ан-74 (Гастомель, верасень 2008 г.)
Файл:An-70 takeoff.jpg|Ан-70 пры ўзьлёце (Украіна, 20 сакавіка 2008 г.)


## Крыніцы

## Вонкавыя спасылкі
* Твітэр 
* «Авіялініі Антонава»
* Харкаўскае авіябудаўнічае прадпрыемства
* 410-ы завод цывільнай авіяцыі

Катэгорыя:Вытворцы самалётаў
Катэгорыя:Украінскія кампаніі
Катэгорыя:Эканоміка Кіеву
Катэгорыя:Антонаў (прадпрыемства)
Катэгорыя:Зьявіліся ў 1946 годзе